Skolen har ca. 200 studenter fra mer enn 90 ulike nasjoner. Flere av studentene er flyktninger og har bakgrunn fra land i krig og konflikt. Hvert år er det også representanter fra SOS Barnebyer. Etter to år med undervisning basert på International Baccalaureate (IB) Diploma Programme går de fleste over i høyere utdanning ved prestisjefylte universiteter verden over. Mange elever arbeider frivillig i Latin-Amerika, Afrika og Asia før de begynner videre studier. Skolen har internat, der elevene bor i femmannsrom i en "studentlandsby". Ca. 20 % av elevene er norske.